CELEX: 52005PC0018
Language: mt
Date: 2005-01-27
Title: Proposta għal deċiżjoni tal-Kunsill Li testendi l-perjodu ta’ applikazzjoni tal-miżuri f'Deċiżjoni 2002/148/KE li jikkonkludu l-konsultazzjonijiet mar-Repubblika taż-Żimbabwe taħt l-Artikolu 96 tal-Ftehim ta’ Partenarjat ACP-KE

Avviż Legali Importanti

|

52005PC0018

Proposta għal deċiżjoni tal-Kunsill Li testendi l-perjodu ta’ applikazzjoni tal-miżuri f'Deċiżjoni 2002/148/KE li jikkonkludu l-konsultazzjonijiet mar-Repubblika taż-Żimbabwe taħt l-Artikolu 96 tal-Ftehim ta’ Partenarjat ACP-KE  /* KUMM/2005/0018 finali */  

	Brussel 27.1.2005KUMM(2005) 18 finaliProposta għalDEĊIŻJONI TAL-KUNSILLLi testendi l-perjodu ta’ applikazzjoni tal-miżuri f'Deċiżjoni 2002/148/KE li jikkonkludu l-konsultazzjonijiet mar-Repubblika taż-Żimbabwe taħt l-Artikolu 96 tal-Ftehim ta’ Partenarjat ACP-KE(preżentata mill-Kummissjoni)MEMORANDUM TA’ SPJEGAZZJONI1. Fit-18 ta’ Frar 2002, il-Kunsill ta' l-Unjoni Ewropea ddeċieda li jieħu "miżuri xierqa" kontra ż-Żimbabwe[1] wara l-konklużjoni tal-konsultazzjonijiet li saru taħt l-Artikolu 96 tal-Ftehim ta' Partenarjat ACP-KE[2]. Dawn il-miżuri inkludew is-sospensjoni ta’ ffinanzjar ta’ appoġġ baġitarju u appoġġ għall-proġetti, kif ukoll is-sospensjoni tal-firma tad-9 Programm Indikattiv Nazzjonali EDF, imma espliċitament ma affettwawx il-kontribuzzjonijiet għal operazzjonijiet ta’ natura umanitarja u proġetti b’appoġġ dirett lill-popolazzjoni, b'mod partikolari dawk tas-setturi soċjali, demokratizzazzjoni, rispett għad-drittijiet tal-bniedem u l-istat ta' dritt. Inkludew ukoll is-sospensjoni ta' l-Artikolu 12 ta' l-Anness 2 għall-Ftehim ta' Partenarjat ACP-UE, rigward ħlasijiet kurrenti u movimenti kapitali, f’dak li hu meħtieġ għall-applikazzjoni ta’ aktar miżuri restrittivi, u b’mod partikolari l-iffriżar tal-fondi.2. Ir-raġuni mogħtija għall-introduzzjoni ta' dawn il-miżuri kienet il-vjolazzjoni serja tad-drittijiet tal-bniedem u l-libertà ta' l-opinjoni, ta' assoċjazzjoni u ta' laqgħat paċifiċi. Raġuni aktar immedjata kienu t-tentattivi tal-gvern taż-Żimbabwe li jżomm milli jseħħu elezzjonijiet ħielsa u ġusti, notevolment billi jirrifjuta aċċess għal osservaturi internazzjonali għall-elezzjoni u għall-medja.3. Skond l-Artikolu 2 (3) tad-Deċiżjoni tat-18 ta’ Frar 2002, il-miżuri għandhom japplikaw għal perjodu ta' tnax-il xahar. Skond l-istess dispożizzjonijiet, il-miżuri jkunu rrevokati meta jkun hemm kundizzjonijiet li jiżguraw ir-rispett tad-drittijiet tal-bniedem, tal-prinċipji demokratiċi u ta’ l-istat ta’ dritt.4. F’żewġ okkażjonijiet, fit-18 ta’ Frar 2003[3] u fid-19 ta’ Frar 2004[4], il-Kunsill, filwaqt li ħa kont ta' l-elementi essenzjali msemmija fl-Artikolu 9 tal-Ftehim ta' Partenarjat - ACP-UE li komplew jiġu miksura mill-Gvern taż-Żimbabwe u li l-kundizzjonijiet f’dal-pajjiż ma żgurawx ir-rispett għad-drittijiet tal-bniedem, għall-prinċipji demokratiċi u għall-istat ta’ dritt, iddeċieda li jestendi għal żewġ perijodi addizzjonali ta' tnax-il xahar sa l-20 ta' Frar 2004 u l-20 ta' Frar 2005, rispettivament, il-miżuri adatti kontra ż-Żimbabwe.5. Minn Frar 2004 ma kienx hemm progress fuq il-ħames kwistjonijiet identifikati mill-Konsultazzjonijiet ta’ l-Artikolu 96 u ebda impenn mill-Gvern taż-Żimbabwe biex jirrimedja s-sitwazzjoni jew ir-rieda li jaċċetta punti ta' riferiment ( benchmarks) dwar dawk il-ħames kwistjonijiet ċentrali msemmija hawn fuq, bħala punti ta’ konverġenza għal djalogu kostruttiv bħala passi konkreti għall-kejl tal-progress. Bil-kuntrarju, is-sitwazzjoni kurrenti fiż-Żimbabwe qiegħda tkompli tkun suġġett ta' ansjetà kbira u għadd ta' rapporti minn Kapijiet ta' Missjonijiet[5] f'Harare pprovdew informazzjoni dettaljata fuq is-sitwazzjoni li ma nbidlitx u saħansitra f’ċertu oqsma marret għall-agħar.6. Id-data ta’ l-għeluq tal-perijodu kurrenti ta' applikazzjoni tintervjeni xahar biss qabel l-elezzjonijiet tal-Parlament li ġejjin[6]. Dan il-fatt jiġġustifika l-posponiment ta' l-adozzjoni ta' kwalunkwe pożizzjoni ta' l-UE fuq is-sostanza sa wara l-elezzjonijiet. Dan jagħti ż-żmien għall-pożizzjoni ta’ l-UE biex tiġi riveduta fuq il-bażi ta’ assessjar dettaljat fuq is-sitwazzjoni wara l-elezzjonijiet u, jekk il-kondizzjonijiet ikunu jeħtieġu hekk, iwasslu għal ftuħ mill-ġdid tal-konsultazzjonijiet mal-Gvern taż-Żimbabwe.7. Fid-dawl ta’ nuqqas ta’ progress u impenn min-naħa tal-gvern tar-Repubblika taż-Żimbabwe, preroga ta’ tnax-il xahar ieħor tkun ġustifikata, kif ġara fiż-żewġ ri-eżaminazzjonijiet ta' l-2003 u l-2004. Fid-dawl ta' l-elezzjonijiet għall-Parlament hu madanakollu propost, li l-applikazzjoni tad-Deċiżjoni tal-Kunsill tkun estiża għal perjodu ieħor li jispiċċa fil-31 ta' Lulju 2005. Minħabba li d-deċiżjoni proposta tikkonċerna biss estensjoni ta' żmien tal-miżuri adatti li ġa jeżistu mingħajr modifika tas-sustanza, mhux meħtieġ li jerġgħu jinfetħu konsultazzjonijiet mar-Repubblika taż-Żimbabwe taħt l-Artikolu 96 tal-Ftehim ta' Partenarjat ACP-UE.8. Din id-Deċiżjoni għandha tinżamm taħt ri-eżaminazzjonijiet kontinwa u l-miżuri għandhom ikunu revokati meta jkun hemm kundizzjonijiet li jiżguraw ir-rispett tad-drittijiet tal-bniedem, tal-prinċipji demokratiċi u ta’ l-istat ta’ dritt.Proposta għalDEĊIŻJONI TAL-KUNSILLLi testendi l-perjodu ta’ applikazzjoni tal-miżuri f'Deċiżjoni 2002/148/KE li jikkonkludu l-konsultazzjonijiet mar-Repubblika taż-Żimbabwe taħt l-Artikolu 96 tal-Ftehim ta’ Partenarjat ACP-KEIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikolu 300(2), it-tieni subparagrafu tiegħu,Wara li kkunsidra l-Ftehim Intern dwar miżuri li għandhom jittieħdu u proċeduri li għandhom jiġu segwiti għall-implimentazzjoni tal-Ftehim ta’ Partenarjat ACP-KE ffirmat f’Cotonou fit-23 ta' Ġunju 2000[7], kif imqiegħed f’applikazzjoni proviżorja bid-Deċiżjoni 2000/771/KE tar-Rappreżentanti tal-Gvernijiet ta' l-Istati Membri tat-18 ta’ Settembru 2000[8], u b’mod partikolari l-Artikolu 3 tiegħu,Wara li kkunsidra l-proposta mill-Kummissjoni,Billi:(1) Bid-Deċiżjoni tal-Kunsill 2002/148/KE[9], il-konsultazzjonijiet maż-Żimbabwe taħt l-Artikolu 96(2)(c) tal-Ftehim ta’ Partenarjat ACP-KE ġew magħluqa u miżuri xierqa, kif speċifikat fl-anness għal dik id-Deċiżjoni kienu meħuda.(2) Bid-Deċiżjoni 2004/157/KE[10], l-applikazzjoni tal-miżuri msemmija fl-Artikolu 2 tad-Deċiżjoni 2002/148/KE, li kienu estiżi sa l-20 ta' Frar 2004 bl-Artikolu 1 tad-Deċiżjoni 2003/112/KE[11], ġew estiżi għal perijodu ieħor ta’ 12-il xahar. Skond l-Artikolu 1 tad-Deċiżjoni 2004/157/KE, il-miżuri għandhom jieqfu milli japplikaw fl-20 ta' Frar 2005.(3) L-elementi essenzjali kkwotati fl-Artikolu 9 tal-Ftehim ta’ Partenarjat ACP-KE komplew ikunu miksura mill-Gvern taż-Żimbabwe u l-kundizzjonijiet preżenti fiż-Żimbabwe ma jiżgurawx rispett għad-drittijiet tal-bniedem, prinċipji demokratiċi u l-istat ta’ dritt.(4) Il-perijodu ta’ applikazzjoni tal-miżuri għandu għalhekk jiġi estiż.IDDEĊIEDA KIF ĠEJ:Artikolu 1L-applikazzjoni tal-miżuri msemmija fl-Artikolu 2 tad-Deċiżjoni 2002/148/KE, li kienu estiżi sa l-20 ta’ Frar 2004 bl-Artikolu 1 tad-Deċiżjoni 2003/112/KE u sa l-20 ta’ Frar 2005 bl-Artikolu 1 tad-Deċiżjoni 2004/157/KE, se jiġi estiż sal-31 ta' Lulju 2005. Għandhom jinżammu taħt ri-eżaminazzjoni kontinwa.L-ittra li tidher fl-Anness ta’ din id-Deċiżjoni għandha tkun indirizzata lill-President taż-Żimbabwe.Artikolu 2Din id-Deċiżjoni għandha tidħol fis-seħħ fil-jum tal-pubblikazzjoni tagħha fil- Ġurnal Uffiċjali tal-Komunitajiet Ewropej .Magħmula fi Brussel,Għall-KunsillIl-PresidentANNESSBrussell,ITTRA LILL-PRESIDENT TAŻ-ŻIMBABWEL-Unjoni Ewropea tagħti importanza kbira lid-dispożizzjonijiet ta’ l-Artikolu 9 tal-Ftehim ta’ Partenarjat ACP-KE. Bħala elementi essenzjali tal-Ftehim ta’ Partenarjat, rispett għad-drittijiet tal-bniedem, prinċipji demokratiċi u l-istat ta’ dritt huma l-bażi tar-relazzjonijiet tagħna.B’ittra tad-19 ta' Frar 2002, l-Unjoni Ewropea infurmatek bid-deċiżjoni li tikkonkludi l-konsultazzjonijiet li saru taħt l-Artikolu 96 tal-Ftehim ta' Partenarjat ACP-KE u biex tieħu ċerti 'miżuri xierqa' fi ħdan it-tifsira ta' l-Artikolu 96(2)(c) ta' dak il-Ftehim.B’ittri tad-19 ta’ Frar 2003 u d-19 ta’ Frar 2004, l-Unjoni Ewropea infurmatek bid-deċiżjonijiet tagħha li ma tirrevokax l-applikazzjoni tal-'miżuri xierqa' u biex testendi l-perijodu ta' applikazzjoni sa l-20 ta' Frar 2004 u l-20 ta' Frar 2005 rispettivament.Illum, wara 12-il xahar, l-Unjoni Ewropea tikkonsidra li l-prinċipji demokratiċi għadhom mhux imħarsa fiż-Żimbabwe u li ebda progress ma sar mill-Gvern taż-Żimbabwe fil-ħames oqsma indirizzati mid-Deċiżjoni tal-Kunsill tat-18 ta' Frar 2002 (tmiem tal-vjolenza b'motivazzjoni politika, elezzjonijiet ħielsa u ġusti, libertà tal-mezzi tax-xandir, indipendenza tal-ġudikatura u tmiem għall-okkupazzjoni illegali).Fid-dawl ta’ dan t’hawn fuq, l-Unjoni Ewropea ma tikkonsidrax li l-miżuri xierqa jistgħu jiġu revokati u ddeċidiet li testendi l-perijodu ta’ l-applikazzjoni tagħha sa wara li jsiru l-elezzjonijiet Parlamentari f’pajjiżek, li x’aktarx se jiġu msejħa f’Marzu ta’ l-2005.L-Unjoni Ewropea tixtieq tenfasizza li tagħti importanza assoluta li jsiru elezzjonijiet Parlamentari ħielsa u ġusti, u għal dan il-għan, tittama li int u l-Gvern tiegħek tagħmlu l-almu tagħkom biex tiżguraw li l-ambjent elettorali jkun iwassal għal elezzjonijiet ħielsa u ġusti. an iwassal biex jerġa’ jinfetaħ djalogu fuq il-bażi ta' Ftehim ta’ Partenarjat ACP-KE, li jista’ jwassal għat-tneħħija tas-sospensjoni tal-firma tad-9 Programm Indikattiv Nazzjonali EDF għaż-Żimbabwe biex b’hekk ikun possibbli li jseħħ ftuħ mill-ġdid ta' strumenti ta’ kooperazzjoni sħiħa fil-futur qrib.Dejjem tiegħek,Għall-Kummissjoni Għall-Kunsill [1] Ara. Deċiżjoni tal-Kunsill 2002/148/KE (ĠUKE L50/64 ta’ 21.02.2002. Aktar minn hekk (ara GAC Konklużjonijiet 18 ta’ Frar 2002) il-Kunsill adotta kif ukoll immira sanzjonijiet CFSP (Pożizzjoni Komuni tal-Kunsill 2002/145/CFSP u Regolament tal-Kunsill (KE) Nru 310/2002 rigward ċerti miżuri ta’ restrizzjoni in relazzjoni maż-Żimbabwe; ĠUKE L50/1-12).[2] Art. 96 konsultazzjonijiet kienu miftuħa biex jinstab qbil dwar miżuri li għandhom jittieħdu mill-Gvern taż-Żimbabwe biex jirrimedja s-sitwazzjoni, b'mod partikolari dwar ħames kwistjonijiet (tmiem ta' kull tolleranza uffiċjali għall-vjolenza politika; invit kmieni lil sieħba internazzjonali biex jappoġġaw u josservaw l-elezzjonijiet li ġejjin u aċċess sħiħ għal dak il-għan; protezzjoni tal-libertà tal-mass media; indipendenza tal-ġudikatura u rispett għad-deċiżjonijiet tagħha u tmiem għall-okkupazzjoni illegali tal-propjetajiet).[3] ĠUUE, L46 ta’ l-20.02.2003, paġna 25.[4] ĠUUE, L50 ta’ l-20.02.2004, paġna 60.[5] Ara. R-Rapport ta’ l-HOMs tal-25.05.2004 fuq is-sitwazzjoni umanitarja, rapport ta' l-HOMs tal-25.05.2004 dwar elezzjonijiet fiż-Żimbabwe, rapport ta’ l-HOMs tat-03.09.2004 dwar il-pożizzjoni adottata mill-UE fid-dawl ta’ avvenimenti li ġejjin fiż-Żimbabwe u r-rapport ta’ l-HOMs tat-02.12.04 dwar Zimbabwe NGO Bill.[6] L-elezzjonijiet tal-Parlament ġew skedati għal Marzu ta’ l-2005 imma uffiċjalment għadhom ma ġewx imsejħa.[7] ĠU L 317, 15.12.2004, p. 376.[8] ĠU L 317, 15.12.2002, p. 375.[9] ĠU L 50, 21.2.2002, p. 64.[10] ĠU L 50, 20.2.2004, p. 60.[11] ĠU L 46, 20.2.2003, p. 25.